Document ID: 32012D0362

A BIZOTTSÁG VÉGREHAJTÁSI HATÁROZATA
(2012. július 4.)
a mézelőméh-kolóniák fogyásáról szóló, egyes tagállami önkéntes felügyeleti tanulmányokat támogató uniós pénzügyi hozzájárulásról
(az értesítés a C(2012) 4396. számú dokumentummal történt)
(Csak az angol, a dán, az észt, a finn, a francia, a görög, a holland, a magyar, a német, az olasz, a lengyel, a lett, a litván, a portugál, a spanyol, a svéd és a szlovák nyelvű szöveg hiteles)
(2012/362/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 23. cikkére,
mivel:
(1)
Az Európai Parlamentnek és a Tanácsnak címzett, a méhek egészségi állapotáról szóló bizottsági közlemény (2) áttekintést nyújt az EU-ban a méhek egészségével kapcsolatban már meghozott és folyamatban lévő bizottsági intézkedésekről. A közlemény elsősorban a méhek elhullásának világszerte megfigyelt problémájával foglalkozik.
(2)
2009-ben az EFSA „A méhek pusztulása és felügyelete Európában” című projektje azt a következtetést vonta le, hogy a felügyeleti rendszerek az EU-ban általánosságban gyengék, valamint tagállami szinten nincs elég adat, uniós szinten pedig nem állnak rendelkezésre összehasonlítható adatok.
(3)
A méhek pusztulásáról szóló adatok jobb elérhetősége érdekében célszerű segíteni és támogatni a mézelő méhek fogyásáról szóló bizonyos felügyeleti tanulmányokat a tagállamokban.
(4)
A mézelőméh-kolóniák fogyásáról szóló önkéntes felügyeleti tanulmányokat támogató finanszírozási határozat elfogadásáról szóló, 2011. december 21-i 2011/881/EU bizottsági végrehajtási határozat (3)3 750 000 EUR hozzájárulást különített el a mézelőméh-kolóniák fogyásáról szóló felügyeleti tanulmányok végrehajtására.
(5)
A méhek egészségéért felelős uniós referencialaboratórium bemutatta a http://ec.europa.eu/food/animal/liveanimals/bees/bee_health_en.htm internetes oldalon elérhető, „Basis for a pilot surveillance project on honey bee colony losses” (A mézelő méhek fogyásáról szóló kísérleti felügyeleti projekt alapja) című technikai dokumentumot, amely iránymutatást ad a tagállamoknak felügyeleti tanulmányaik kidolgozásához.
(6)
A tagállamokat felkérték, hogy küldjék el a Bizottságnak a méhek egészségével foglalkozó uniós referencialaboratórium technikai dokumentumán alapuló felügyeleti tanulmányaikat. Eddig húsz tagállam küldte el a felügyeleti tanulmányokra irányuló javaslatát. Ezeket a javaslatokat technikai és pénzügyi szempontból is értékelték annak megvizsgálására, hogy megfelelnek-e a „Basis for a pilot surveillance project on honey bee colony losses” (A mézelő méhek fogyásáról szóló kísérleti felügyeleti projekt alapja) című technikai dokumentumnak.
(7)
Belgium, Dánia, Németország, Észtország, Görögország, Spanyolország, Franciaország, Olaszország, Lettország, Litvánia, Magyarország, Lengyelország, Portugália, Szlovákia, Finnország, Svédország és az Egyesült Királyság dolgoztak ki a „Basis for a pilot surveillance project on honey bee colony losses” (A mézelő méhek fogyásáról szóló kísérleti felügyeleti projekt alapja) című technikai dokumentumnak megfelelő, a mézelőméh-kolóniák fogyásáról szóló felügyeleti tanulmányi programokat és igényeltek uniós pénzügyi támogatást.
(8)
2012. április 1-jétől kezdődően az Unió a mézelőméh-kolóniák fogyásáról szóló önkéntes felügyeleti tanulmányok elkészítéséhez pénzügyi segítséget nyújt Belgium, Dánia, Németország, Észtország, Görögország, Spanyolország, Franciaország, Olaszország, Lettország, Litvánia, Magyarország, Lengyelország, Portugália, Szlovákia, Finnország, Svédország, valamint az Egyesült Királyság számára.
(9)
A közös agrárpolitika finanszírozásáról szóló, 2005. június 21-i 1290/2005/EK tanácsi rendelet (4) értelmében az állat-egészségügyi intézkedéseket az Európai Mezőgazdasági Garanciaalapból kell finanszírozni. Pénzügyi ellenőrzés céljából az említett rendelet 9., 36. és 37. cikkét kell alkalmazni.
(10)
A pénzügyi hozzájárulás kifizetését attól a feltételtől kell függővé tenni, hogy a tervezett felügyeleti tanulmányi programokat ténylegesen végrehajtják és hogy a hatóságok a Bizottság és a méhek egészségével foglalkozó uniós referencialaboratóriumok rendelkezésére bocsátanak-e minden szükséges információt.
(11)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
(1) Az Unió a mézelőméh-kolóniák fogyásáról szóló önkéntes felügyeleti tanulmányokat támogató pénzügyi segítséget nyújt Belgium, Dánia, Németország, Észtország, Görögország, Spanyolország, Franciaország, Olaszország, Lettország, Litvánia, Magyarország, Lengyelország, Portugália, Szlovákia, Finnország, Svédország, valamint az Egyesült Királyság számára.
(2) Az uniós pénzügyi hozzájárulás:
a)
a 2012. április 1-jétől2013. június 30-ig terjedő időszakra az I. mellékletben meghatározott, a mézelőméh-kolóniák fogyásáról szóló felügyeleti tanulmányi programokra az (1) bekezdésben említett minden egyes tagállam által felmerült költség 70 %-ában határozzák meg;
b)
nem haladja meg az alábbi összegeket:
1.
Belgium esetében 62 876 EUR;
2.
Dánia esetében 192 688 EUR;
3.
Németország esetében 294 230 EUR;
4.
Észtország esetében 66 637 EUR;
5.
Görögország esetében 109 931 EUR;
6.
Spanyolország esetében 205 050 EUR;
7.
Franciaország esetében 529 615 EUR;
8.
Olaszország esetében 521 590 EUR;
9.
Lettország esetében 147 375 EUR;
10.
Litvánia esetében 92 123 EUR;
11.
Magyarország esetében 98 893 EUR;
12.
Lengyelország esetében 254 108 EUR;
13.
Portugália esetében 28 020 EUR;
14.
Szlovákia esetében 183 337 EUR;
15.
Finnország esetében 213 986 EUR;
16.
Svédország esetében 39 862 EUR;
17.
az Egyesült Királyság esetében 267 482 EUR;
c)
nem haladja meg az 595 EUR-t méhészeti látogatásonként.
2. cikk
(1) Az 1. cikkben említett programmal kapcsolatban felmerülő költségekre az e határozattal engedélyezett összhozzájárulás maximális összege 3 307 803 EUR, amelyet az Európai Unió általános költségvetéséből kell finanszírozni.
(2) A felügyeleti tanulmányokra elkülönített, a laboratóriumi vizsgálatok elvégzéséhez, a mintavételhez, az ellenőrzéshez, a fogyóeszközök és az általános költségek fedezéséhez szükséges személyzeti költségekből fakadó kiadásokat a III. mellékletben meghatározott szabályoknak megfelelően támogatják.
(3) Az uniós pénzügyi támogatás folyósítására a 3. cikk (2) és (3) bekezdésében említett jelentések és bizonyító okmányok bemutatását és jóváhagyását követően kerül sor.
3. cikk
(1) A programokat a http://ec.europa.eu/food/animal/liveanimals/bees/bee_health_en.htm internetes oldalon elérhető „Basis for a pilot surveillance project on honey bee colony losses” (A mézelő méhek fogyásáról szóló kísérleti felügyeleti projekt alapja) című technikai dokumentumnak, valamint a tagállamok által bemutatott, a mézelő méhek fogyásáról szóló felügyeleti tanulmányi programoknak megfelelően kell végrehajtani.
(2) Belgium, Dánia, Németország, Észtország, Görögország, Spanyolország, Franciaország, Olaszország, Lettország, Litvánia, Magyarország, Lengyelország, Portugália, Szlovákia, Finnország, Svédország, valamint az Egyesült Királyság a következő dokumentumokat kell, hogy benyújtsa a Bizottságnak:
-
legkésőbb 2013. március 1-jéig egy, a felügyeleti tanulmányi programban előírt, az első látogatásról szóló időközi technikai jelentést, valamint
-
legkésőbb 2013. október 31-ig egy, a felügyeleti tanulmányi programban előírt, a második és harmadik látogatásról szóló végleges technikai jelentést,
-
a technikai jelentésnek meg kell felelnie a Bizottság által a méhek egészségével foglalkozó uniós referencialaboratóriummal együttműködésben meghatározott mintának.
(3) Belgium, Dánia, Németország, Észtország, Görögország, Spanyolország, Franciaország, Olaszország, Lettország, Litvánia, Magyarország, Lengyelország, Portugália, Szlovákia, Finnország, Svédország, valamint az Egyesült Királyság a következő dokumentumokat kell, hogy benyújtsa a Bizottságnak:
-
legkésőbb 2013. december 31-ig a II. mellékletnek megfelelően összeállított pénzügyi jelentést nyomtatott és elektronikus formában. A térítés iránti kérelemben említett összes kiadást igazoló dokumentumokat kérésre eljuttatják a Bizottsághoz.
(4) A tanulmányok eredményeit elérhetővé kell tenni a Bizottság és a méhek egészségével foglalkozó uniós referencialaboratóriumok számára.
4. cikk
E határozat címzettjei: a Belga Királyság, a Dán Királyság, a Németországi Szövetségi Köztársaság, az Észt Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Lett Köztársaság, a Litván Köztársaság, Magyarország, a Lengyel Köztársaság, a Portugál Köztársaság, a Szlovák Köztársaság, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága.
Kelt Brüsszelben, 2012. július 4-én.

Labels: 7
15
5
6